Osmaši na predavanju ravnatelja gimnazije Vjekoslava Robotića

Sa ciljem upoznavanja s unutarnjom strukturom, programima i načinom rada, za naše drage osmaše organizirano je predavanje koje je rado održao ravnatelj koprivničke gimnazije Fran Galović Vjekoslav Robotić.

Nakon što su prije tjedan dana posjetili zgradu koprivničke gimnazije, osmaši, njih čak 38, su sada iz prve ruke kroz prezentaciju mogli saznati konkretne razlike između smjerova opća, matematička, jezična i sportska gimnazija. Ravnatelj ih je upoznao sa širokim popisom izbornih predmeta i grupa koje nudi gimnazija, zatim sa stranim jezicima koji se nude budućim gimnazijalcima, te raznim izvannastavnim sadržajima.

Osmaše je posebno dojmilo poticanje izvrsnosti na kojem radi gimnazija kroz dobivanje školskih ormarića, korištenja školskog bicikla i ostalih sadržaja.

Ravnatelj je istaknuo velike prošlogodišnje uspjehe na području znanja te sporta, te istaknuo da je koprivnička gimnazija druga u Hrvatskoj po sportskim uspjesima. Također, osmaše je veselila brojka uspješnosti gimnazijskih maturanata na državnoj maturi.

Nakon predavanja, osmaši su imali pitanja na koja je ravnatelj rado odgovarao.

Sigurni smo da su prije predavanja imali bar jedan pozitivan stav o tome zašto upisati gimnaziju, a da ih sada imaju i mnogo više.

Puno uspjeha zaželili su im i naša ravnateljica Sanja Prelogović i na kraju ravnatelj gimnazije Vjekoslav Robotić.

Igor Fulir, prof.